
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 239 


28 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός Αποδοχών, ειδικής κατ’ αποκοπή μηνιαί¬ 
ας αποζημίωσης, ειδικής πρόσθετης αμοιβής και 
ύψους δαπανών μετακίνησης, ημερήσιας αποζη¬ 
μίωσης και διανυκτέρευσηςτου Γενικού Επιθεωρη¬ 
τή Δημόσιας Διοίκησης. 1 

Καθορισμός Αποδοχών, ειδικής πρόσθετης αμοιβής 
και ύψους δαπανών μετακίνησης, ημερήσιας απο¬ 
ζημίωσης και διανυκτέρευσης των Βοηθών του, 
των Ειδικών Επιστημονικών Συνεργατών και Γ ρα¬ 
φείου Γ ραμματειακής Υποστήριξης του Γ ενικού 


Επιθεωρητή Δημόσιας Διοίκησης. 2 

Καθορισμός διαδικασίας για την πλήρωση θέσεων 
προσωπικού με απόσπαση στη Γραματεία της Επι¬ 
τροπής Ανταγωνισμού. 3 

Καθορισμός ύψους επιχορηγήσεωντων Νομικών Προ¬ 
σώπων Ιδιωτικού Δικαίου που επιχορηγούνται από 
το Υπουργείο Εθνικής Παιδείας & Θρησκευμάτων 

για το οικονομικό έτος 2003. 4 

Τροποποίηση της Φ. 908/125708/Η/22.11.2002 
Υπουργικής απόφασης «Συγκρότηση του Διοικητι¬ 
κού Συμβουλίου του Οργανισμού Επιμόρφωσης 

των Εκπαιδευτικών» (Β' 1475). 5 

Συμπλήρωση δεδομένων καθορισμού δικαιολογητι- 
κώνχορήγησης Κρατικού Πιστοποιητικού Γλωσσο¬ 
μάθειας επιπέδου II «αρίστη γνώση» της οικείας ξέ¬ 
νης γλώσσας. 6 

Τροποποίηση της 2551/Γ2/14.1.03 υπουργικής από¬ 
φασης Εκπαιδευτικό Πρόγραμμα «Επιχειρηματικό¬ 
τητα των μαθητών». 7 

Μερική ανάκληση της 22801/23.6.83 απόφασής μας 
«περί μεταβίβασης κυριότητας» κοινοχρήστων 
εκτάσεων στην Κοινότητα Δαφνουδίου Ν. Σερ¬ 
ρών . 8 

Απόκτηση Ελληνικής Ιθαγένειας του ομογενούς 

ΘΟΒυΚΗΟΗΙϋΙ 3ΕΒΘΟ του ΑΕΕΧΑΝϋΒΟ . 9 

Τροποποίηση της 2181/17.2.1992 απόφασης Νομάρ¬ 
χη Αρκαδίας και μετονομασία της «Σχολικής Επι¬ 
τροπής Δημοτικού Σχολείου Κοινότητας Πουλί- 
θρων» σε «Σχολική Επιτροπή Δημοτικού Σχολείου 
και Νηπιαγωγείου Δημοτικού Διαμερίσματος Που- 


λίθρωντου Δήμου Λεωνιδίου». 10 


ΑΠΟΦΑΣΕΙ Σ 

Αριθ. 2/3962/0022 (1) 

Καθορισμός Αποδοχών, ειδικής κατ’ αποκοπή μηνιαίας 
αποζημίωσης, ειδικής πρόσθετης αμοιβής και ύψους 
δαπανών μετακίνησης, ημερήσιας αποζημίωσης και 
διανυκτέρευσης του Γενικού Επιθεωρητή Δημόσιας 
Διοίκησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψιν: 

Τις διατάξεις: 

α) Του άρθρου 1, παρ. 5 περ. β' του Ν. 3074 (ΦΕΚ 
299/Α/4.12.2002) «Γενικός Επιθεωρητής Δημόσιας Διοί¬ 
κησης και του Συντονιστικού Οργάνου Επιθεώρησης και 
Ελέγχου και άλλες διατάξεις». 

β) Του Ν. 2685/99 (ΦΕΚ35/Α/). 

γ) Την 1100383/1330/Α0006/31.10.2001 (ΦΕΚ 1485/τ.Β'/ 
31.10.2001) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων των 
Υφυπουργών Οικονομικών». 

δ) Το γεγονός ότι από τις διατάξεις της παρούσας από¬ 
φασης προκαλείται ετήσια δαπάνη ύψους 70.875,32 ευ¬ 
ρώ η οποία θα καλυφθεί από πιστώσεις του Υπουργείου 
Εσωτερικών, Δημόσιας Διοίκησης και Αποκέντρωσης, Ει¬ 
δικό Φορέα, αποφασίζουμε: 

1. Οι αποδοχές του Γενικού Επιθεωρητή Δημόσιας Διοί¬ 
κησης καθορίζονται ως εξής: 

α. Ο βασικός μισθός και τα πάσης φύσεως επιδόματα, 
παροχές και αποζημιώσεις που προβλέπονται για τον 
Πρόεδρο του Νομικού Συμβουλίου του Κράτους, από τις 
διατάξεις των άρθρων 9 και 10 του Ν. 2521/97 (ΦΕΚ 

174/Α/) «Ειδικό Μισθολόγιο Δικασπκών Λειτουργών.», 

όπως τροποποιηθείσες ισχύουν κάθε φορά, με χρονοεπί¬ 
δομα 60%. 

β. Ειδική πρόσθετη αμοιβή οριζόμενη σε πεντακόσια 
(500) ευρώ μηνιαίως. 

γ. Η προβλεπόμενη απότην2/59465/0022/17.8.99 κοινή 
απόφαση των Υπουργών Οικονομικών και Δικαιοσύνης 
(ΦΕΚ 1671/Β ) κατ’ αποκοπή μηνιαία αποζημίωση όπως 

ισχύει και αναπροσαρμόζεται κάθε φορά, εφόσον ο Γενι¬ 
κός Επιθεωρητής Δημόσιας Διοίκησης είναι συνταξιού¬ 
χος δικαστικός λειτουργός. 

2. Στα επιδόματα εορτών και αδείας δεν θα υπολογίζε¬ 
ται η ειδική πρόσθετη αμοιβή καθώς και η κατ’ αποκοπή 
μηνιαία αποζημίωση. 

3. Το ύψος των δαπανών που καταβάλλεται στον Γενικό 
Επιθεωρητή όταν μετακινείται για υπηρεσιακούς λόγους 
στο εσωτερικό εκτός έδρας ορίζεται ως εξής: 

Δαπάνη διανυκτέρευσης ίση με την αναγραφόμενη στο 
δελτίο παροχής υπηρεσιών του ξενοδοχείου που επιλέ¬ 
γει. 

Ημερήσια αποζημίωση η οποία καθορίζεται σε εξήντα 
(60) ευρώ. 

Το αντίτιμο του εισιτηρίου του συγκοινωνιακού μέσου 
που χρησιμοποιεί. Κατά τα λοιπά και για τις μετακινήσεις 
του στο εξωτερικό ισχύουν τα προβλεπόμενα για τον 
Πρόεδρο του Νομικού Συμβουλίου του Κράτους, κατά τις 
ειδικότερες ρυθμίσεις του Ν. 2685/99 (ΦΕΚ35/Α'), όπως 
εκάστοτε ισχύει. 

Σε περίπτωση μετακίνησης με χρήση ιδιωτικού αυτοκι¬ 
νήτου, η χιλιομετρική αποζημίωση ορίζεται σύμφωνα με 
τα ισχύοντα για τους πολιτικούς δημόσιους υπαλλήλους. 

4. Οι παραπάνω αποδοχές και οι δαπάνες μετακίνησης, 
ημερήσιας αποζημίωσης και διανυκτέρευσης, βαρύνουν 
τον Προϋπολογισμό του Υπουργείου Εσωτερικών, Δημό¬ 
σιας Διοίκησης και Αποκέντρωσης, Ειδικό Φορέα. 

Η παρούσα ισχύει από 1η Ιανουάριου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΝ/ΝΟΣ ΣΚΑΝΔΑΛΙΔΗΣ 
-♦- 

Αριθ. 2/12590/0022 (2) 

Καθορισμός Αποδοχών, ειδικής πρόσθετης αμοιβής και 
ύψους δαπανών μετακίνησης, ημερήσιας αποζημίω¬ 
σης και διανυκτέρευσης των Βοηθώντου, των Ειδικών 
Επιστημονικών Συνεργατών και Γ ραφείου Γ ραμματει- 
ακής Υποστήριξης του Γ ενικού Επιθεωρητή Δημόσιας 
Διοίκησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Τις διατάξεις: 

α. Του άρθρου 1, παρ. 5 περ. β', 6 και 7, άρθρου 3 παρ. 
3 και 13 περ. γ' του Ν. 3074/2002 (ΦΕΚ 299/Α) «Γενικός 
Επιθεωρητής Δημόσιας Διοίκησης, Αναβάθμιση του Σώ¬ 
ματος Επιθεωρητών - Ελεγκτών Δημόσιας Διοίκησης και 
του Συντονιστικού Οργάνου Επιθεώρησης και Ελέγχου 
και άλλες διατάξεις». 

β. Του Ν. 2685/99 (ΦΕΚ35/Α/) «Κάλυψη δαπανών μετα- 
κινουμένων υπαλλήλων εντός και εκτός Επικράτειας και 
άλλες διατάξεις». 

γ) Την 1100383/1330/Α0006/31.10.2001 (ΦΕΚ 1485/τ.Β'/ 
31.10.2001) κοινή απόφαση του Πρωθυπουργού και του 


Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

δ) Το γεγονός ότι από τις διατάξεις της παρούσας από¬ 
φασης προκαλείται ετήσια δαπάνη ύψους 402.600 ευρώ 
η οποία θα καλυφθεί από πιστώσειςτου Υπουργείου Εσω¬ 
τερικών, Δημόσιας Διοίκησης και Αποκέντρωσης, Ειδικό 
Φορέα, αποφασίζουμε: 

1. Οι αποδοχές των βοηθών του Γενικού Επιθεωρητή 
Δημόσιας Διοίκησης καθορίζονται ως εξής: 

α. Το ογδόντατοις εκατό (80%) των αποδοχώντου προ¬ 
έδρου του Νομικού Συμβουλίου του Κράτους, που προ- 
βλέπονται από τις διατάξεις των άρθρων 9 και 10 του Ν. 
2521/97 «Ειδικό Μισθολόγιο Δικαστικών Λειτουργών....» 
(ΦΕΚ 174/Α'), όπως τροποποιηθείσες ισχύουν κάθε φορά, 
με χρονοεπίδομα 60%. 

β. Ειδική πρόσθετη Αμοιβή που καθορίζεται σε πεντα¬ 
κόσια (500) ευρώ μηνιαίως. 

γ. Πρόσθετη μηνιαία αποζημίωση οκτακόσια (800) ευ¬ 
ρώ εφόσον ο βοηθός Γενικού Επιθεωρητή είναι συνταξι¬ 
ούχος του δημοσίου. 

2. Οι αποδοχές των ειδικών επιστημονικών συνεργατών 
οι οποίοι υπηρετούν στο γραφείο του Γ.Ε.Δ.Δ. καθορίζο¬ 
νται ως εξής: 

α. Οι αποδοχές του Ειδικού Επιστημονικού προσωπικού 
με σύμβαση ιδιωτικού δικαίου της παρ. 2 του άρθρου 33 
του Ν. 2190/94, όπως αυτές ισχύουν κάθε φορά. 

β. Ειδική πρόσθετη αμοιβή ανερχόμενη σε επτακόσια 
(700) ευρώ μηνιαίως. 

Οι ανωτέρω, εφόσον εξακολουθούν να ασκούντο επάγ¬ 
γελμά τους, δεν θα λαμβάνουν τα ποσά της περίπτωσης 
(α). 

3. Στα επιδόματα εορτών και αδείαςτων βοηθών και των 
ειδικών επιστημονικών συνεργατών δεν θα υπολογίζονται 
η ειδική πρόσθετη αμοιβή καθώς και η μηνιαία αποζημίω¬ 
ση των βοηθών. 

4. Οι αποσπώμενοι για τη γραμματειακή υποστήριξη 
του Γραφείου του Γ.Ε.Δ.Δ. (άρθρο 1 παρ. 7 Ν. 3074/2002) 
λαμβάνουν ειδική πρόσθετη αμοιβή ανερχόμενη: 

Σε εξακόσια πενήντα (650) ευρώ για τον προϊστάμενο 
της Γραμματείας. 

Σε πεντακόσια πενήντα (550) ευρώ για τους υπαλλή¬ 
λους κατηγορίας Π.Ε. 

Σε πεντακόσια (500) ευρώ για τους υπαλλήλους κατη¬ 
γορίας Τ. Ε. 

Σε τετρακόσια πενήντα (450) ευρώ για τους υπαλλή¬ 
λους κατηγορίας Δ.Ε. 

Σε τετρακόσια (400) ευρώ για τους υπαλλήλους κατη¬ 
γορίας Υ. Ε. 

Για την εκτός έδρας αποζημίωση των ανωτέρω, ισχύει 
ό,τι και για τους λοιπούς δημοσίους υπαλλήλους. 

5. α. Το ύψος των δαπανών μετακίνησης, ημερήσιας 
αποζημίωσης και διανυκτέρευσης για το εσωτερικό ή το 
εξωτερικό που καταβάλλεται στους Βοηθούς του Γενικού 
Επιθεωρητή Δημόσιας Διοίκησης είναι αντίστοιχο προς 
τα προβλεπόμενα για τους Νομικούς Συμβούλους του 
Κράτους, κατά τις ειδικότερες ρυθμίσεις του Ν. 
2685/1999 (ΦΕΚ 35/Α'), όπως εκάστοτε ισχύει. 

β. Σε περίπτωση μετακίνησης των βοηθών και των ειδι¬ 
κών επιστημονικών συνεργατών, με χρήση ιδιωτικού αυ¬ 
τοκινήτου, ο καθορισμός της χιλιομετρικής αποζημίωσης 
γίνεται σύμφωνα με τα ισχύοντα για τους πολιτικούς δη¬ 
μοσίους υπαλλήλους. 

γ. Οι παραπάνω αποδοχές, και οι δαπάνες μετακίνησης, 
ημερήσιας αποζημίωσης και διανυκτέρευσης βαρύνουν 
τον Προϋπολογισμό του Υπουργείου Εσωτερικών Δημό¬ 
σιας Διοίκησης και Αποκέντρωσης, Ειδικό φορέα. 

Η παρούσα έχει ισχύ από 1η Ιανουάριου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΝ/ΝΟΣ ΣΚΑΝΔΑΛΙΔΗΣ 
-♦- 

Αριθ. 724 (3) 

Καθορισμός διαδικασίας για την πλήρωση θέσεων προ¬ 
σωπικού με απόσπαση στη Γραματείατης Επιτροπής 
Ανταγωνισμού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα», όπως ισχύει. 

2. Το άρθρο 4 παρ. 4 του Ν. 2296/1995 «Τροποποίηση 
του Ν. 703/77 περί ελέγχου μονοπωλίων και ολιγοπωλίων 
και προστασίας του ελεύθερου ανταγωνισμού», όπως 
τροποποιήθηκε και ισχύει. 

3. Το Π.Δ. 27/96 (ΦΕΚ 19/Α) «Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης». 

4. Το Π.Δ. 20/96 «Οργανισμός της Γραμματείας της 
Ε.Α.» (ΦΕΚ 14/Α/18.1.1996). 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού , αποφασίζουμε: 

Άρθρο 1 

Έκδοση - περιεχόμενο - περίληψη και δημοσίευση δη¬ 
μόσιας ανακοίνωσης. 

1. Η δι’ αποσπάσεως πλήρωση θέσεων προσωπικού α) 
με μόνιμους ή με σύμβαση εργασίας ιδιωτικού δικαίου 
αορίστου χρόνου υπαλλήλους του Δημοσίου, Ν.Π.Δ.Δ. ή 
άλλων φορέων του Δημοσίου τομέα, του κλάδου ΠΕ Διοι¬ 
κητικού και / ή Οικονομικού, ΠΕ Πληροφορικής, ΤΕ Διοι¬ 
κητικού - Λογιστικού, ΤΕ Πληροφορικής, ΔΕ Διοικητικών 
Γραμματέων, ΔΕ Προσωπικού Η/Υ (ή ΔΕ Πληροφορικής) 
και ΥΕ και β) με ειδικούς επιστήμονες με σύμβαση εργα¬ 
σίας ιδιωτικού δικαίου αορίστου χρόνου, της Γραμματεί- 
ας της Επιτροπής Ανταγωνισμού - Ανεξάρτητης Διοικητι¬ 
κής Αρχής, που έχει συσταθεί και λειτουργεί σύμφωνα με 
το Ν. 703/77, όπως ισχύει και η οποία έχει έδρα την Αθή¬ 
να, γίνεται ύστερα από αίτηση των ενδιαφερομένων, μετά 
από δημόσια ανακοίνωση του Προέδρου της Επιτροπής 
Ανταγωνισμού. 

Οι αποσπάσεις γίνονται κατά παρέκκλιση από τις κείμε¬ 
νες γενικές και ειδικές διατάξεις με κοινή απόφαση των 
Υπουργών Ανάπτυξης, Εσωτερικών, Δημόσιας Διοίκησης 
και Αποκέντρωσης και του αρμοδίου κατά περίπτωση 
Υπουργού, χωρίς να απαιτείται γνώμη υπηρεσιακού ή άλ¬ 
λου συμβουλίου της Υπηρεσίας απάτην οποία αποσπάται 
ο υπάλληλος. 

Ο χρόνος της απόσπασης υπαλλήλου στη Γραμματεία 
της Επιτροπής, λογίζεται για κάθε συνέπεια ως χρόνος 


πραγματικής υπηρεσίας στην οργανική θέση του υπαλ¬ 
λήλου. 

Οι αποσπασμένοι υπάλληλοι μπορούν να καταλαμβά¬ 
νουν και θέσεις προϊστάμενων των οργανικών μονάδων 
της Γραμματείαςτης Επιτροπής Ανταγωνισμού. 

2. Με την δημόσια ανακοίνωση ορίζονται: 

α) Οι προς πλήρωση θέσεις και ο αριθμός αυτών κατά 
ειδικότητα. 

β)Τα απαιτούμενα γενικά, ειδικά και πρόσθετα προσό¬ 
ντα. 

γ) Η αρχή προς την οποία θα υποβληθούν οι αιτήσεις 
των υποψηφίων και η προθεσμία υποβολής τους. 

δ) Τα δικαιολογητικά που πρέπει να υποβληθούν με τις 
αιτήσεις των υποψηφίων. 

3. Αντίγραφο της δημόσιας ανακοίνωσης τοιχοκολλά- 
ται σε εμφανές σημείο του καταστή ματος της ενδιαφερό- 
μενης Υπηρεσίας, συντασσομένου σχετικού αποδεικτι¬ 
κού και αποστέλλεται σε όλα τα Υπουργεία, τις Νομαρ¬ 
χιακές αυτοδιοικήσεις Περιφερειακές Διοικήσεις καθώς 
και όλες τις λοιπές υπηρεσίες και νομικά πρόσωπα που 
εποπτεύονται από αυτούς, οι οποίοι υποχρεούνται να την 
κοινοποιήσουν σε όλους τους υπαλλήλους τους. 

4. Η περίληψη της δημόσιας ανακοίνωσης, επιμελεία 
της Γραμματείας της Επιτροπής Ανταγωνισμού, δημοσι¬ 
εύεται σε δύο ημερήσιες εφημερίδες της Αθήνας. 

Άρθρο 2 

Υποβολή αιτήσεων υποψηφιοτήτων - Υποβλητέα δικαι- 
ολογητικά - Χρόνος και τρόπος υποβολής τους. 

Προϋπόθεση για την υποβολή αιτήσεων υποψηφιοτή¬ 
των υπαλλήλων. 

α) Για τις θέσεις του κλάδου ΠΕ Διοικητικού ή και Οικο¬ 
νομικού, ΠΕ Πληροφορικής, ΤΕ Διοικητικού-Λογιστικού, 
ΤΕ Πληροφορικής, ΔΕ Διοικητικών Γ ραμματέων, ΔΕ Προ¬ 
σωπικού Η/Υ (ή Δ/Ε Πληροφορικής) και ΥΕ της Γραμμα- 
τείας της Επιτροπής Ανταγωνισμού και 

β) Γιατις θέσειςτου ειδικού επιστημονικού προσωπικού 
είναι να διαθέτουντα κατά περίπτωση προβλεπόμενα από 
το Π.Δ. 50/2001 (ΦΕΚ39/Α/5.3.2001) προσόντα καθώς και 
εμπειρία τουλάχιστον πέντε (5) ετών. 

Οι ενδιαφερόμενοι πρέπει να υποβάλλουν ή να ταχυ¬ 
δρομήσουν επί αποδείξει στη Γ ραμματεία της Επιτροπής 
Ανταγωνισμού, μέσα σε οριζόμενη προθεσμία, από την 
επομένη της δημοσίευσης της δημόσιας ανακοίνωσης 
στον ημερήσιο τύπο: 

α) Αίτηση - υπεύθυνη δήλωση με πλήρη στοιχεία (ταυ¬ 
τότητας, ταχυδρομικής διεύθυνσης κ.λπ.) 

β) Αναλυτικό βιογραφικό σημείωμα. 

γ) Αντίγραφα τίτλων σπουδών και βεβαιώσεις από όπου 
να προκύπτουν τα αναγκαία προσόντα. 

δ) Πιστοποιητικό της Υπηρεσίας τους, από το οποίο να 
προκύπτουν τα έτη προϋπηρεσίας καθώς και τυχόν ηθι¬ 
κές αμοιβές ή στοιχεία της πειθαρχικής τους κατάστα¬ 
σης. 

Άρθρο 3 

Υποχρεώσεις της αρμόδιας προς πρόσληψη Αρχής. 

1. Η Γ ραμματεία της Επιτροπής Ανταγωνισμού παρα- 
λαμβάνειτις υποβαλλόμενες αιτήσειςτων υποψηφίων και 
τις πρωτοκολλά αυθημερόν. 

2. Μετά τη λήξη της προθεσμίας υποβολής των αιτήσεων 
και παρελεύσεως ευλόγου χρόνου για την περίπτωση της 
ενδεχόμενης υποβολής ταχυδρομικώς αιτήσεων, η Γραμ- 

ματεία αποστέλλει αυτές με σχετικό πίνακα εις διπλούν, 
στον οποίο καταχωρούνται αυτές κατ'αλφαβητική σειρά, 
στον Πρόεδροτης Επιτροπής Ανταγωνισμού, ο οποίος επα¬ 
ληθεύει αυτόν και το ένα αντίτυπο επιστρέφει στην Γραμ- 
ματεία, με επισημειωματική βεβαίωση περίτης παραλαβής. 

3. Σε περίπτωση παραλαβής αιτήσεων που έχουν απο¬ 
σταλεί ταχυδρομικώς, μετά τη λήξη της προθεσμίας, 
ελέγχεται, ειδικότερα, η σφραγίδα με ημερομηνία που 
έχει τεθεί στο ταχυδρομικό γραφείο. 

Άρθρο 4 

Λήψη απόφασης. 

Η Ολομέλεια της Επιτροπής Ανταγωνισμού, με πρό¬ 
σκληση του Προέδρου της, συνέρχεται εντός ευλόγου 
χρόνου από τη λήξη της προθεσμίας υποβολής αιτήσεων 
και ελέγχει τα δικαιολογητικά των υποψηφίων αποκλείο¬ 
ντας, εκείνους των οποίων οι αιτήσεις είναι εκπρόθεσμες 
ή δεν συνοδεύονται από τα απαιτούμενα δικαιολογητικά, 
καθώς και εκείνους, από τα δικαιολογητικά των οποίων, 
δεν προκύπτει ότι έχουν τα απαιτούμενα κατά περίπτωση 
τυπικά προσόντα. 

Περαιτέρω, η Ολομέλεια της Επιτροπής Ανταγωνισμού 
αποφασίζει, κατόπιν συνέντευξης, εφόσον κριθεί απαραί¬ 
τητο, με τους υποψηφίους που πληρούν τις προϋποθέ¬ 
σεις της προκήρυξης και μετά από συνεκτίμηση των τυπι¬ 
κών και ουσιαστικών προσόντων και της εν γένει προσω¬ 
πικότητας τους, με κύριο κριτήριο την ικανότητα και 
δυνατότητα να ανταποκριθούν στα καθήκοντα της προς 
πλήρωση θέσης. 

Η απόσπαση των επιλεχθέντων υπαλλήλων θα πραγμα¬ 
τοποιηθεί με κοινή απόφαση των Υπουργών Εσωτερικών, 
Δημοσίας Διοίκησης και Αποκέντρωσης, Ανάπτυξης και 
του αρμοδίου κατά περίπτωση Υπουργού, σύμφωνα μετά 
οριζόμενα στο άρθρο 42 του Ν. 3105/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 

-Φ- 

Αριθ. 20542/Ο (4) 

Καθορισμός ύψους επιχορηγήσεων των Νομικών Προ¬ 
σώπων Ιδιωτικού Δικαίου που επιχορηγούνται από το 

Υπουργείο Εθνικής Παιδείας & Θρησκευμάτων για το 

οικονομικό έτος 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του Α.Ν. 585/1968 (ΦΕΚ 225 τ. Α') «περί καταργήσε- 
ως διατάξεων καθοριζουσών κατώτατα όρια επιχορηγή¬ 
σεων εκ που κρατικού προϋπολογισμού προς τα ΝΠΔΔ 
και ΙΔ, Οργανισμούς και Ιδρύματα». 

2. Του Ν. 338/1976 (ΦΕΚ 136τ. Α') «περί οικονομικής ενι- 
σχύσεως ΝΠΔΔ και ΙΔ σκοπούντωντην εξωσχολική αγω¬ 
γή της νεότητας και άλλων τινών συναφών διατάξεων». 

3. Του Ν. 2362/1995 «περί δημοσίου Λογιστικού». 

4. Του Π.Δ 138/1998 (ΦΕΚ 107/98 τ.Α') «περί τρόπου 
αναλήψεως δαπανών υπό των διάτακτών». 


5. Του Π.Δ. 4/1977 (ΦΕΚ6/97τ.Α') «περίεπιχορηγήσεως 
του Εθνικού Συμβουλίου Χριστιανικών Αδελφοτήτων Νέ¬ 
ων (ΧΑΝ) Ελλάδος». 

6. Του Π.Δ 56/1984 (ΦΕΚ15/84τ.Α') «περί επιχορηγήσε- 
ως του Φιλανθρωπικού Σωματείου Αρμένικος Κυανούς 
Σταυρός». 

7. Του Π.Δ81/1994 (ΦΕΚ63/94τ.Α') «περίεπιχορηγήσε- 
ως του Φιλανθρωπικού Σωματείου Γ ενική Αρμενική Ένω¬ 
ση Αγαθοεργίας». 

8. Του Π .Δ 515/1981 (ΦΕΚ 136/81 τ.Α') «περί επιχορηγήσε- 
ωςτου Εθνικού Συμβουλίου Νεότητας Ελλάδος ΕΣΟΝΕ». 

9. Του Π.Δ 576/1977 (ΦΕΚ 189/77τ.Α') «περίεπιχορηγή- 
σεως της Χριστιανικής Ένωσης Νεανίδων Ελλάδας». 

10. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

11. Την πίστωση που έχει εγγράφει στον τακτικό προϋ¬ 
πολογισμό του ΥΠΕΠΟ έτους 2003 για επιχορήγηση 
ΝΠΙΔπου ανέρχεται στο ποσό των 95.000 ευρώ Φ. 19-160 
ΚΑΕ 2599, αποφασίζουμε: 

Καθορίζουμε για το οικονομικό έτος 2003 το ύψος των 
επιχορηγήσεων των Νομικών Προσώπων Ιδιωτικού Δικαί¬ 
ου που επιχορηγούνται από το ΥΠΕΠΟ Φ. 19-160 ΚΑΕ 
2599 ως εξής: 

1. Επιχορήγηση του Φιλανθρωπικού Σωματείου Αρμένι¬ 
κος Κυανούς Σταυρός, ευρώ 17.600,00. 

2. Επιχορήγηση του Φιλανθρωπικού Σωματείου Γενική 
Αρμενική Ένωση Αγαθοεργίας, ευρώ 10.600,00. 

3. Επιχορήγηση του Εθνικού Συμβουλίου Νεότητας Ελ¬ 
λάδος (ΕΣΟΝΕ), ευρώ 1.800,00. 

4. Επιχορήγηση της Χριστιανικής Ένωσης Νεανίδων 
Ελλάδας (ΧΕΝ), ευρώ 3.000,00. 

5. Επιχορήγηση του Εθνικού Συμβουλίου Χριστιανικών 
Αδελφοτήτων Νέων (ΧΑΝ) Ελλάδος, ευρώ 3.000,00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-Φ- 

Αριθ. Φ.908/20848/Η (5) 

Τροποποίηση της Φ. 908/125708/Η/22.11.2002 Υπουργι¬ 
κής απόφασης «Συγκρότηση του Διοικητικού Συμβου¬ 
λίου του Οργανισμού Επιμόρφωσης των Εκπαιδευτι¬ 
κών» (Β' 1475). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 6 παρ. 3 και 4 του Ν. 2986/2002 «Οργά¬ 
νωση των Περιφερειακών Υπηρεσιών Πρωτοβάθμιας και 
Δευτεροβάθμιας Εκπαίδευσης... και άλλες διατάξεις» (Α' 
24). 

β) Του άρθρου 29 Α'του Ν. 1558/85 (Α' 137), όπως αυτό 
προσετέθη με το άρθρο 27 του Ν. 2081/92 (Α' 154) και 
αντικαταστάθηκε με το άρθρο 1 παρ. 2 α'του Ν. 2469/97 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού. 

3. Τα 421/10.7.2002 και Φ.908/76117, 76117 α, 76117 
β/19.7.2002 έγγραφα τουΥΠ.Ε.Π.Θ. 

4. Τα 6553/24.7.2002 και 750/13.2.2003 έγγραφα του 
Παιδαγωγικού Ινστιτούτου. 

5. Το 126/17.9.2002 έγγραφο της Δ.Ο.Ε. 

6. Το 892/11.7.2002 έγγραφο της Ο.Λ.Μ.Ε. 

7. Το 5800/11.7.2002 έγγραφο της Ο.Ι.Ε.Λ.Ε, αποφασί¬ 
ζουμε: 

Τ ροποποιούμε την Φ.908/125708/Η/22.11.2002 Υπουρ¬ 
γική απόφαση «Συγκρότηση του Διοικητικού Συμβουλίου 
του Οργανισμού Επιμόρφωσης των Εκπαιδευτικών» (Β' 
1475) μόνο ως προς το εδάφιο (β) της παρ. 1, το οποίο 
αντικαθίσταται ως ακολούθως: 

«β. Χαράλαμπο Κωνσταντίνο, καθηγητή Παν/μίου Ιωαν- 
νίνων, Αντιπρόεδρο του Παιδαγωγικού Ινστιτούτου με 
αναπληρωτή τον Χρίστο Παπαρίζο, Σύμβουλο του ιδίου 
Ινστιτούτου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. ΚΒ/20653 (6) 

Συμπλήρωση δεδομένων καθορισμού δικαιολογητικών 
χορήγησης Κρατικού Πιστοποιητικού Γλωσσομάθειας 
επιπέδου II «αρίστη γνώση» της οικείας ξένης γλώσ¬ 
σας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2740/99 (Φ.Ε.Κ. 186/τ.Α') α) άρ¬ 
θρο 2, παρ. 4 (εδάφια, ϋ και ίϋ) και παρ. 5 και β) άρθρο 4, 
παρ. 6. 

2. Την Στ5/36/15.9.1999 (ΦΕΚ 2167/τ.Β') απόφαση «Αρ¬ 
μοδιότητες της Δ/νσης Π/σης της Γνώσης Ξένων Γλωσ¬ 
σών στην Κ.Υ /ΥΠΕΠΘ - Τμήματος Α' Διοικητικής Στήρι¬ 
ξης». 

3. Την ΚΒ/51/2.5.2001 Υ.Α./ΥΠ.Ε.Π.Θ. με θέμα «Καθορι¬ 
σμός δικαιολογητικών Κρατικού Πιστοποιητικού επιπέ¬ 
δου II «αρίστη γνώση» της οικείας ξένης γλώσσας». 

4. Τις διατάξεις του Ν. 3027/2002 (Φ.Ε.Κ. 152/τ.Α') «Ρύθ¬ 
μιση θεμάτων Οργανισμού Σχολικών Κτιρίων, ανώτατης 
εκπαίδευσης και άλλες διατάξεις», άρθρο 1, παρ. 27. Στην 
παρ. 4του άρθρου 2του Ν. 2740/1999 (Φ.Ε.Κ. 186 Α') προ¬ 
στίθεται περίπτωση ίνως εξής: «ίν) πτυχίου του Τμήματος 
Ξένων Γλωσσών, Μετάφρασης και Διερμηνείας του Ιονί- 
ου Πανεπιστημίου ή αντίστοιχου και ισότιμου πτυχίου Πα- 
νεπιστη μίου της αλλοδαπής, οι οποίοι θεωρούνται ότι δια¬ 
θέτουν άριστη γνώση των γλωσσών εργασίας που έχουν 
διδαχθεί στο πλαίσιο του προγράμματος σπουδών, σύμ¬ 
φωνα με τη σχετική βεβαίωση του Τμήματος, η οποία πι¬ 
στοποιεί την άριστη αυτή γνώση», αποφασίζουμε: 

Συμπληρώνουμε τα δεδομένα καθορισμού δικαιολογη- 
τικών που απαιτούνται για τη χορήγηση του Κρατικού Πι¬ 
στοποιητικού Γλωσσομάθειας επιπέδου II «αρίστη γνώ¬ 
ση» της οικείας ξένης γλώσσας, και με αναδρομική ισχύ, 


στους κατόχους τίτλων σπουδών Ιδρυμάτων Τριτοβάθ¬ 
μιας Εκπαίδευσης της αλλοδαπής, ως ακολούθως: 

1. Αίτηση (χορηγείται από την αρμόδια Υπηρεσία και το 
Γραφείο Πρωτοκόλλου της Κ.Υ/ΥΠ.Ε.Π.Θ). 

2. Επικυρωμένο αντίγραφο βασικού πτυχίου ή Διδακτο¬ 
ρικού Διπλώματος από την Προξενική Αρχή της αλλοδα¬ 
πής χώρας στη χώρα μας ή δικηγόρο ή οποιαδήποτε Δη¬ 
μόσια Αρχή. 

3. Επικυρωμένο αντίγραφο της επίσημης μετάφρασης 
του βασικού πτυχίου ή του Διδακτορικού Διπλώματος. 

4. Επικυρωμένο αντίγραφο Πράξης αναγνώρισης βασι¬ 
κού πτυχίου σπουδών ή Διδακτορικού Διπλώματος οποι- 
ουδήποτε Τμήματος αναγνωρισμένου Ιδρύματος Τριτο¬ 
βάθμιας Εκπ/σηςτης αλλοδαπής από το ΔΙΚΑΤΣΑή το ΙΤΕ 
ή τα αντίστοιχα Τμήματα των Ελληνικών Πανεπιστημίων 
για πτυχία Καλών Τεχνών και Μουσικών Σπουδών. 

5. Επικυρωμένο αντίγραφο Δελτίου Αστυνομικής Ταυ¬ 
τότητας ή Διαβατηρίου ή νομίμου αποδεικτικού εγγρά¬ 
φου παραμονής αλλοδαπού στην Ελλάδα και σε περί¬ 
πτωση εγγάμου αλλοδαπού, ληξιαρχική πράξη γάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως, χωρίς δαπάνη για το δημόσιο. 

Αθήνα, 27 Φεβρουάριου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 19986/Γ2 (7) 

Τροποποίηση της 2551/Γ2/14.1.2003 υπουργικής απόφα¬ 
σης Εκπαιδευτικό Πρόγραμμα «Επιχειρηματικότητα 
των μαθητών». 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρου 5 και 6 του Ν. 1566/85(ΦΕΚ 
167τ.Α', 30.9.85) «Δομή και λειτουργία της πρωτοβάθμιας 
και δευτεροβάθμιας εκπαίδευσης και άλλες διατάξεις» 

2. Τις διατάξεις του άρθρου 7του Ν. 2525/97 (ΦΕΚ 188 
τ.Α', 23.9.97) περί «Ενιαίου Λυκείου, πρόσβασηςτων απο¬ 
φοίτων του στην τριτοβάθμια εκπαίδευση, αξιολόγησης 
του εκπαιδευτικού έργου και άλλες διατάξεις». 

3. Την 25478/Γ2/11.3.01 εγκύκλιο της Δ/νσης Σπουδών 
Δ/θμιας Εκπ/σης που αφορά στη πιλοτική εφαρμογή του 
προγράμματος «Επιχειρηματικότητα των μαθητών» κατά 
το σχολικό έτος 2001-2002. 

4. Την 8542/24.10.02 εισήγηση του Παιδαγωγικού Ινστι¬ 
τούτου 

5. Την 116032/Γ2/4.11.02 εγκύκλιο της Δ/νσης Σπουδών 
Δ/θμιας Εκπ/σης 

6. Την 9706/4.12.02 εισήγηση του Παιδαγωγικού Ινστι¬ 
τούτου που αφορά στην επιλογή των σχολικών μονάδων 
που θα συμμετάσχουν στο πρόγραμμα 

7. Την Υ.Α. 2551 /Γ2/14.1.03 Εκπαιδευτικό Πρόγραμμα 
Επιχειρηματικότητα των μαθητών» 

8. Την 354/23.1.03 εισήγηση του Παιδαγωγικού Ινστι¬ 
τούτου που αφορά στην αντικατάσταση δύο σχολικών 
μονάδων 

9. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τροποποιούμε την Υπουργική Απόφαση 2551 /Γ2/14.1.03 
ως εξής: 

Το Ιο Γυμνάσιο Κορίνθου και το 3ο Ενιαίο Λύκειο Σερ¬ 
ρών αντικαθίστανται λόγω αποχώρησής τους από το Ιο 
ΤΕΕ Αχαρνών και το Ιο Γ υμνάσιο Πεύκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 697 (8) 

Μερική ανάκληση της 22801/23.6.83 απόφασής μας «πε¬ 
ρί μεταβίβασης κυριότητας» κοινοχρήστων εκτάσεων 
στην Κοινότητα Δαφνουδίου Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις των άρθρων 1 &5του Ν. 3200/55 «περί 
διοικητικής αποκεντρώσεως» όπως συμπληρώθηκαν με 
τις διατάξεις των άρθρων 1 και 4 του Ν .Δ. 532/70 «περί συ- 
μπληρώσεως των διατάξεων περί διοικητικής αποκε¬ 
ντρώσεως». 

2) Το Β.Δ. αριθ. 709/70 «περί καθορισμού των διατη¬ 
ρούμενων υπέρ του Υπουργού και των Περιφερειακών 
αρχών διανομαρχικού επιπέδου αρμοδιοτήτων επί θεμά¬ 
των του Υπουργείου Γεωργίας», όπως αυτό τροποποιή¬ 
θηκε με το Π.Δ. 94/93. 

3) Το Β.Δ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας, επί θε¬ 
μάτων Γ εωργίας Συμβουλίων». 

4) Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» (ΦΕΚ Α 90/94), όπως τροποποιήθηκαν και συμπλη¬ 
ρώθηκαν στη συνέχεια. 

5) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β 967/4.5.97). 

6) Τις διατάξεις του άρθρου 10 παρ. 8 του Ν. 2503/97 
(ΦΕΚ Α 107/97), «περί μεταβίβασης αρμοδιοτήτων επί 
πράξεων προβλεπομένων από την εν γένει Αγροτική Νο¬ 
μοθεσία στα όργανα της Νομαρχιακής Αυτοδιοίκησης». 

7) Την 3398/22.7.1997 απόφασή μας, με την οποία πα¬ 
ρέχεται στον Προϊστάμενο του Τμήματος Εποικισμού - 
Αναδασμού η εξουσία υπογραφής σε ορισμένα από τα 
αντικείμενά μας. 

8) Την 22801/23.6.83 απόφασή μας, με την οποία κατ’ 
εφαρμογή των διατάξεων του άρθρου 164 του Αγροτικού 
Κώδικα, μεταβιβάστηκαν κατά κυριότητα στην Κοινότητα 
Δαφνουδίου, οι κοινόχρηστες εκτάσεις του ομώνυμου 
αγρ/τος και μεταξύ αυτών μεταβιβάστηκε και τμήμα έκτα¬ 
σης 2.866.613τ.μ. από το υπ’ αριθ. 3042 κοινόχρηστο τε¬ 
μάχιο της Σ.Δ. 1953, η οποία απόφαση διορθώθηκε με την 
υπ’ αριθ. 12414/6.12.84 όμοια και τελικά στην κυριότητα 
της Κοινότητας Δαφνουδίου παρέμεινε, ύστερα και από 
τον γενόμενο διαχωρισμό της μεταβιβασθείσας έκτασης, 
το υπ’ αριθ. 3042α κοινόχρηστο τεμάχιο με έκταση 
3.274.363 τ.μ. 


9) Την 34/93 απόφαση της Επιτροπής Απαλ/σεων Σερ¬ 
ρών, με την οποία οι: Μέλλιος Χρήστος του Ευαγγέλου 
και Μέλλιος Σωκράτης του Ευαγγέλου, κάτοικοι Δαφνου¬ 
δίου, αναγνωρίσθηκαν συγκύριοι από κοινού και εξ’ αδι¬ 
αιρέτου εκτάσεως 8727 τ.μ., η οποία ανήκει στο υπ’ αριθ. 
1 κοινόχρηστο τεμάχιο της αρχικής διανομής έτους 1935 
του αγρ/τος Δαφνουδίου, το οποίο κοινόχρηστο τεμάχιο 
κατά τη γενόμενη το έτος 1953 Συμπληρωματική Διανομή 
απετέλεσε αντικείμενο αυτής και τελικά η έκταση που πα- 
ρέμεινε με το ίδιο νομικό καθεστώς, αποτέλεσε το υπ’ 
αριθ. 3042 κοινόχρηστοτεμάχιο, εντός του οποίου και συ¬ 
γκεκριμένα επί του κατά τα προαναφερόμενα υπ’ αριθ. 
3042α, εμπίπτει η ως άνω αναγνωρισθείσα έκταση των 
8727τ.μ. 

10) Το 6836/13.1.2003 πρακτικό του Νομικού Συμβουλί¬ 
ου του Κράτους, με το οποίο έγινε αποδεκτή από το Ελλη¬ 
νικό Δημόσιο η πιο πάνω απόφαση (34/93 Ε.Α.Σ.). 

Κατ’ ακολουθία των ανωτέρω επιβάλλεται η μερική ανά¬ 
κληση της υπ’ αριθ. 22801/23.6.83 απόφασής μας και μό¬ 
νο ως προς την ως άνω αναγνωρισθείσα έκταση, αποφα¬ 
σίζουμε: 

Ανακαλούμε μερικά την 22801/23.6.83 απόφασή μας, 
όπως αυτή διορθώθηκε με την υπ’ αριθ. 12414/6.12.84 
όμοια και εξαιρούμε της μεταβίβασης της κυριότητας στην 
Κοινότητα Δαφνουδίου την έκταση των 8727τ.μ. απότο υπ’ 
αριθ. 3042α κοινόχρηστο τεμάχιο, έκτασης 3.274.363 τ.μ. 
της Συμπλ. Διανομής έτους 1953, για τους λόγους που ανα- 
φέρονται στο σκεπτικό της παρούσας. 

Η δημοσίευση της απόφασης αυτής στην Εφημερίδα 
της Κυβερνήσεως, γίνεται σύμφωνα μετηνπαρ. 4, του άρ¬ 
θρου 164 του Αγροτ. Κώδικα και από τις διατάξεις αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Φεβρουάριου 2003 

Με εντολή Νομάρχη 
Η Προϊσταμένη Τμήματος 
Εποικισμού - Αναδασμού 
ΧΑΡ. ΤΣΟΥΛΗ 

-♦- 

Ο) 

Απόκτηση Ελληνικής Ιθαγένειας του ομογενούς 
ΟΟΒϋΚΗΟΗΙΟΙ 3ΕΒΟΟ του ΑΙΈΧΑΝϋΒΟ, 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την 1105/24.2.2003 απόφαση του Γ ενικού Γ ραμμα- 
τέα Περιφέρειας Πελοποννήσου γίνεται δεκτή η 8356/ 
29.6.2001 αίτησητου ομογενούς ΟΟΒΙΙΚΗΟΗΟ 3ΕΡΙΟΟ 
του ΑΙΈΧΑΝΩΒΟ περί αποκτήσεως της Ελληνικής Ιθαγέ¬ 
νειας και εγκρίνεται ο εξελληνισμός του κυρίου ονόματος 
και του επωνύμου του από «ΟΟΒυΚΗΟΗΙϋΙ 3ΕΒΟΟ» σε 
«ΓΚΟΡΟΥΧΤΣΙΔΗΣ ΣΕΡΓΙΟΣ». 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γεν. Γραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

Αριθ. 1860 (10) 

Τροποποίηση της 2181/17.2.1992 απόφασης Νομάρχη 
Αρκαδίας και μετονομασία της «Σχολικής Επιτροπής 
Δημοτικού Σχολείου Κοινότητας Πουλίθρων» σε «Σχο¬ 
λική Επιτροπή Δημοτικού Σχολείου και Νηπιαγωγείου 
Δημοτικού Διαμερίσματος Πουλίθρων του Δήμου Λε- 
ωνιδίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη : 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (ΦΕΚ 110Α). 

2. Τις διατάξεις του άρθρου 1 του Ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ 244/Α). 

3. Τις διατάξεις των άρθρων 198, 199, 200 παρ. 1,3 και 
4 και 203 Δημοτικού και Κοινοτικού Κώδικα Π.Δ/τος 
410/1995 (ΦΕΚ Α'231) 

4. Τις διατάξεις των άρθρων 1,2 και 8 του Ν. 2503/1997 
(ΦΕΚ 107/Α/30.5.1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Ατου Ν. 1558/85 «Κυ¬ 
βέρνηση και Κυβερνητικά Όργανα» 


6. Την 2181/17.2.1992 απόφαση Νομάρχη Αρκαδίας 
που αφορά τη σύσταση νομικού προσώπου με την επω¬ 
νυμία «Σχολική Επιτροπή Δημοτικού Σχολείου Κοινότη¬ 
τας Πουλίθρων». 

7. Την 26/2003 απόφαση του Δημοτικού Συμβουλίου 
Δήμου Λεωνιδίου που αφορά τη μετονομασία της «Σχολι¬ 
κής Επιτροπής Δημοτικού Σχολείου Πουλίθρων» σε «Σχο¬ 
λική Επιτροπή Δημοτικού Σχολείου και Νηπιαγωγείου 
Πουλίθρων». 

8. Την 5872/97 (ΦΕΚ 551/Β/98) απόφαση του Γ.Γ.Π.Π. 
για την ανάθεση αρμοδιοτήτων, αποφασίζουμε: 

Α. Τροποποιούμε την 2181/17.2.1992 απόφαση Νομάρ¬ 
χη Αρκαδίας και μετονομάζουμε τη «Σχολική Επιτροπή 
Δημοτικού Σχολείου Κοινότητας Πουλίθρων» σε «Σχολική 
Επιτροπή Δημοτικού Σχολείου και Νηπιαγωγείου Δημοτι¬ 
κού Διαμερίσματος Πουλίθρων του Δήμου Λεωνιδίου». 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Λεωνιδίου. 

Β. Κατάταλοιπάθα ισχύει η αριθμ. 2181/17.2.1992 από¬ 
φαση Νομάρχη Αρκαδίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Φεβρουάριου 2003 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΕΥΑΓΓΕΛΙΑ ΚΑΤΣΑΪΤΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Π * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ: νννννν. θΐ. 9γ - θ-ιτΐ3ίΙ: \λ/θΙ3ιτι351θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































